Volg die skakel en doen ons gratis vraelys: Huweliksvraelys
Sodra jy bogenoemde vraelys gedoen het, laai een van die volgende kursusse gratis af: Plan A - aan die brand / Plan B - smeulend / Plan C - vonk verloor.
Plan A - aan die brand / Plan B - smeulend / Plan C - vonk verloor.
Die Huweliksweek huweliksprogram bestaan uit sewe stukke. Maak seker jy en jou maat sit minstens 'n halfuur opsy om saam hierdeur te werk en die oefeninge te doen.
Laai die volledige kursus GRATIS hier af
Jou 7 dae plan vir GESKENKE gee
Sommige maats se liefdestaal is geskenke. Hulle ervaar liefde wanneer hul maats hul bederf met 'n geskenkie hier en daar. Llink dit bekend? Selfs al is dit nie jou óf jou maat se liefdestaal nie, kan geskenke wondere vir jou huwelik beteken en jou maat wys net hoeveel jy hom of haar liefhet...
Jou 7 dae OMGEE kursus
Jy gee soveel om vir jou lewensmaat, maar weet hy/sy dit? Soms vergeet ons om daardie omgee in dade om te sit. "Liefde is 'n werkwoord," meen Jamie Comstock, professor in kommunikasie aan die Butler-universiteit in Amerika. "Om regtig die liefde te voel, moet die ander persoon dit wys op nie-verbale maniere. Herinner jou maat dat jy omgee – sonder dat hy/sy hoef te vra..."
Jou 7 dae romantiese PRETPLAN
'n Huwelik raak so maklik verstrengel in sorge, bekommernisse, en reuse-besluite dat die lekkertes gedwee in 'n hoek gaan sit. Bring só die pret in jou huwelik terug!
Jou 7 dae TYD kursus
Is jou huweliksmaat se liefdestaal kwaliteittyd? Wanneer Gary Chapman van kwaliteittyd praat, bedoel hy om jou maat jou onverdeelde aandag te gee – beslis nie voor die televisie nie, maar wanneer julle saam stap, lekker gesels of dinge saam doen. Tyd is kosbaar. Ons het min daarvan tot ons beskikking maar dink jy nie jou maat verdien meer as 'n breukdeel van joune nie?
Jou 7 dae WOORDE kursus
Wat maak jy as jou maat se liefdestaal woorde is en jy die eh... stil tipe is? Woorde kom nie ewe maklik vir almal nie. Miskien is jy die hart van die partytjie, maar as dit kom by dinge van die hart, klap jy toe soos 'n mossel. Dalk is jy flink op papier maar sukkel om liefdeswoorde te uiter... ons help jou met verskillende idees vir hoe om jou maat se tenk vol te hou met woorde.
Kommunikasie is die sement van die "huwelikshuis"
Net soos 'n huisie, het die huwelik kwaliteit kommunikasie nodig om tot stand te kom en aan te hou om suksesvol te funksioneer. Soos wat die sement van 'n huisie swak aangemaak kan wees en die huisie dan baie gou kraak, verbrokkel en breek, so ook kan kommunikasie in ons huwelikshuisies swak aangemaak wees. Die gevolg sal wees dat die huwelikshuisie ook gou kraak, verbrokkel en breek. Maar as ons kommunikasie reg is, sal die huwelikshuisie, oftewel die huweliksverhouding, nooit kraak, verbrokkel of breek nie.
7 Sleutels vir 'n fantastiese huwelik
Elke gedagte oor jou maat of jul verhouding sal jou op 'n emosionele vlak of een tree verder van, of een tree nader aan, jou maat laat beweeg. Negatiewe gedagtes sal jou emosioneel wegtrek van jou maat en positiewe gedagtes sal jou emosioneel nader aan jou maat laat voel. Daarom is dit so belangrik om te kies om positief te dink oor jou maat of jul verhouding. Alhoewel daar in enige huwelik baie redes is om negatief te dink, sal negatiewe denke niks verbeter nie. Suksesvolle paartjies sal negatiewe denke vermy en eerder daarop fokus om hulle gedagtes te 'detox' omdat hulle besef dat dit die sleutel is wat huweliksgeluk moontlik maak.
Rolverdeling in die huwelik
Rolverdeling in die huwelik is deel van God se orde sodat twee mense mekaar sal ondersteun en saamwerk om gelukkig saam te leef. Ons bespreek 7 rolle in dierdie kursus, waarvan die eerste paar dae die man se rol verduidelik word, en die laaste paar dae, die vrou se rol.
Die besluit om te trou is waarskynlik een van die grootste besluite wat 'n paartjie ooit sal neem aangesien dit hulle lewenslank aan mekaar gaan verbind. Paartjies wat op trou staan dink gewoonlik aan hierdie en verskeie ander vrae: Hoe weet ek of ek met die regte persoon trou? Hoe laat 'n mens 'n huwelik werk in 'n era waar byna almal skei? Sal ons altyd vir mekaar lief bly? Daarom beveel ons gewoonlik aan dat paartjies dit ernstig moet oorweeg om 'n goeie voorhuwelikse kursus te voltooi. 'n Goeie kursus sal help om antwoorde vir hierdie en ander vrae te beantwoord terwyl dit 'n paartjie voorberei vir 'n suksesvolle huwelik.
Staan jy op skei?
Baie paartjies dink dat skei die enigste opsie is wanneer 'n huwelik by 'n doodloopstraat beland het. Dit is egter gewoonlik nie die waarheid nie. Ons het al male sonder tal in ons beradingskamers met paartjies gewerk wat oortuig was dat daar geen salf aan hulle huwelike te smeer was nie en daarna het dit só fantasties herstel dat hulle na die tyd getuig dat hulle gelukkiger is as ooit te vore is. Daarom wil ons graag 'n paar wenke vir paartjies gee wat hulle kan oorweeg wanneer hulle voel dat hulle huwelike 'n doodloopstraat bereik het.